text: Dødsbrand i Grindsted
  02 marts 2011 kl. 10.39
  En 96-årig mandlig beboer på Bekkasinvej i Grindsted har mistet livet i en brand.
  Da brandvæsnet kom frem til Bekkasinvej i Grindsted i formiddag var branden kold. Politiet formoder derfor, at branden allerede er opstået i nat. 
  Den mandlige beboers lejlighed var sort af sod - og hans liv stod ikke til at redde. 
  Sydøstjyllands Politi oplyser, at man endnu ikke kender årsagen til dødsbranden. Man arbejder dog ud fra en antagelse om, at den kan skyldes rygning i sengen.
  De pårørende er underrettet.
  